Milimetar

Milimetar je jedinica za dužinu u metričkom sistemu jedinica. Jedan milimetar je hiljaditi dio metra, osnovne jedinice za dužinu u Međunarodnom sistemu mjernih jedinica (SI). Skraćena oznaka za milimetar je mm.

Prefiks mili- označava red veličine od (10−3). Vidjeti odjeljak 4.3 Decimal multiples and submultiples of SI units: SI prefixes, tabela 5. Prefiks je predložen 1793. godine  a usvojen 1795. godine. Ovaj prefiks dolazi od riječi iz latinskog jezika mille koja znači "hiljada". Od 1960. godine, prefiks "mili-" je zvaničan dio sistema prefiksa u Međunarodnom sistemu mjernih jedinica (SI).

Definicija
Na 17. zasjedanju Generalne konferencije za tegove i mjere održanom 1983. godine usvojena je rezolucija kojom je metar definiran kao "put koji svjetlost u vakuumu pređe za 1/299,792,458 dio sekunde." Dakle, milimetar, kao 1/1000 dio metra, je put koji svjetlost u vakuumu pređe za 1/299,792,458,000 dio sekunde.

Primjeri i mjerenje

mini|Objektiv fokalne dužine 50 mm

Odgovarajuća površinska mjera je milimetar kvadratni (mm2), a zapreminska milimetar kubni (mm3).

U jedan milimetar stane tačno 1.000 mikrometara odnosno 1.000.000 nanometara. U odnosu na "palac" (jedinica van SI, dio je sistema jedinica koji se koristi u SAD), milimetar je tačno 25.4 puta kraći, odnosno, 1 in = 25,4 mm = 2,54 cm.

Fokalne dužine objektiva se također izražavaju u milimetrima.

Najmanje dimenzije koje prosječno zdravo ljudsko oko može razlučiti su oko 0.02 to 0.04 mm, što je približna debljina ljudske dlake. Listovi papira se najčešće izrađuju u debljinama između 0.07 0.18 mm

Postoje različiti alati i uređaji kojim se mogu izmjeriti vrijednosti dužine sa milimetarskom preciznošću. Najjednostavniji i relativno najmanje precizni su metar, lenjir, mjerna traka i sl.

Pomično mjerilo ili (šubler, germanizam, od ) može mjeriti dimenzije sa preciznošću od 0.05 milimetara. Mikrometar je vrlo precizan mehanički mjerni instrument kod kojeg je tačnost očitanja mjerne vrijednosti do hiljaditog dijela milimetra. Različiti modeli instrumenata za mjerenje dužine mogu biti opremljeni i elektroničkim sklopovima za mjerenje i prikaz izmjerenih vrijednosti (optički, laserski, radarski i sl.).

Mikrotalasi frekvencije 300 GHz imaju talasne dužine od 1 mm.

mini|center|666px|Antene radio teleskopa ALMA (Atacama Large Millimeter/submillimeter Array) pretražuju svemir detektujući svjetlost milimetarskih i submilimetarskih talasnih dužina

Također pogledajte

Metar
Mikron
Nanometar
Ångström
Pikometar
Mjere za dužinu
Metrički sistem
Međunarodni sistem jedinica

Reference

Vanjski linkovi

BIPM
Institut za mjeriteljstvo Bosne i Hercegovine
Konverter mjernih jedinica 

Kategorija:Metar
Kategorija:Redovi veličine (dužina)
Kategorija:1000 (broj)